„DUPLERI“
Još i dan danas ljudi govore o njima - zovu se „dupleri“. Bilo je to davno, ali nije poželjno zaborava.
Kada je završio 1. svjetski rat, pokapali su umrle ljude. To nisu radili kao mi danas, nego su iskopali plitku rupu i zakopali mrtvaca. Vjeruje se da su „dupleri“ bile duše mrtvaca. Izgledali su kao plavo-žuto svjetlo koje je lebdjelo u mrklom mraku. Ono nije htjelo nikome nauditi, jer se vjerovalo da su „dupleri“  božje djelo. 
Priča se o jednom dječaku kojega je to jako zanimalo. Otac tog dječaka umro je u ratu. Kad je išao na sprovod, bio je jako žalostan, ali je znao što će učiniti. Navečer, kada je pao mrkli mrak, otišao je na groblje. Već iz daljine vidio je nekakva svjetla. Kad je bio blizu groblja, malo se uplašio, ali je ipak pošao naprijed. Došavši na groblje, vidio je svjetlo i požurio prema njemu. Približavajući se sve bliže, vidio je čovjeka koji drži svjetiljku. Razočarano je uzdahnuo. Znači, prevario se. Okrenuo se i brzo otišao kući. Sutradan se ponovo vratio i ponovo je vidio svjetla. Ovaj put išao je polako. Kada je stigao, vidio je „duplere“ i začudio se. Dakle,  „dupleri“ su bile svjetleće kugle, a u tim kuglama je bio cijeli život svakog umrlog čovjeka. Dječak je otišao do kugle svog oca i otvorio je. Kako ti je kad ti se cijeli život tvog oca izvrti pred očima, možete si samo zamisliti. Dječak je shvatio da su „dupleri“ htjeli zaustaviti rat, ali nisu mogli.
Ja ne znam kako bi „dupleri“ zaustavili rat, a i da su ga zaustavili, danas bi bilo sasvim drukčije.

